৮ রমজান হল হিজরি বর্ষপঞ্জির নবম মাস রমযানের ৮ম দিন। এটি হিজরি চন্দ্র বর্ষে বছরের ২৪৪তম (যদি শাবান ৩০ দিন পূর্ণ করে) বা ২৪৫তম দিন (যদি সফর, রাবিউস সানি ও শাবান ৩০ দিন পূর্ণ করে)। এই দিন থেকে বছর শেষ হতে ১১০ বা ১১১ দিন বাকি থাকে।    ঘটনাবলী    ৮ হিজরি: নবী মুহাম্মদ সাহাবি আবু কাতাদা আল-আনসারীকে ইদা উপত্যকায় প্রেরণ করেন, যাতে মক্কা বিজয়ের লক্ষ্যে মুসলিমদের আসল গতিপথ সম্পর্কে মুশরিকদের বিভ্রান্ত করা যায়।  ৯ হিজরি: তাবুক যুদ্ধ সংঘটিত হয় এবং এই যুদ্ধে রোমানরা ও তাদের সঙ্গে মিলিত কিছু আরব গোত্র মুসলমানদের বিরুদ্ধে যুদ্ধ করে।  ১৬৪ হিজরি: মুসলিম বাহিনী “বাবুশ-শাজরা” নামক যুদ্ধে সম্রাট শার্লেমেনের সেনাবাহিনীর ওপর বিজয় অর্জন করে কোর্দোবা শহরে বিজয়ী হয়ে ফিরে আসে।  ৪৩১ হিজরি: সেলজুক সুলতান তুঘরিল বেগ গজনভী সাম্রাজ্যের সেনাবাহিনীকে “দানদানাকান” যুদ্ধে পরাজিত করে খোরাসান অঞ্চল দখল করেন এবং গজনভীদের সেলজুকদের প্রধান শক্তি হিসেবে স্বীকৃতি দিতে বাধ্য করেন।  ৪৫৫ হিজরি: তুঘরিল বেগের মৃত্যুর পর তাঁর ভাইপো আলপ আরসালান সেলজুক সুলতান হন। তিনি ইতিহাসের অন্যতম প্রধান ব্যক্তিত্ব হিসেবে পরিচিত এবং মালাজগির্দ যুদ্ধে রোমানদের বিরুদ্ধে অসাধারণ বিজয়ের জন্য বিখ্যাত।  ৬৬৫ হিজরি: সুলতান বাইবার্সের নেতৃত্বে মুসলিম বাহিনী আক্কা শহর অবরোধ শুরু করে। খবর পাওয়া যায় যে, ক্রুসেডাররা মুসলিমদের ছদ্মবেশে রাত্রে হানা দিচ্ছে। সুলতান তাদের বিরুদ্ধে বিশেষ অভিযান পরিচালনা করেন এবং অবরোধ জোরদার করেন।  ৮১৭ হিজরি: মামলুক সুলতান আল-মুয়াইয়্যাদ শেখ আল-মাহমুদি সেনাপতি হিসেবে আমির তানবুগা আল-উসমানিকে নিয়োগ দেন। পূর্ববর্তী সেনাপতি ইয়ালবুগা আল-নাসেরী মৃত্যুবরণ করার পর তিনি এই নিয়োগ দেন।  ৮৩৭ হিজরি: সুলতান সাইফুদ্দিন বাইবার্স একটি নৌ-সেনা অভিযান চালান লেবাননের বৈরুত উপকূলে, যেখানে খ্রিস্টান জলদস্যুরা পাঁচটি মুসলিম জাহাজ দখল করেছিল।  ৮৯১ হিজরি: উসমানীয়রা মামলুক সুলতান কায়িতবায়ের বাহিনীর কাছে পরাজিত হয়। মামলুক বাহিনী অনেক উসমানীয় সৈন্য বন্দি করে এবং অস্ত্রশস্ত্র জয় করে। এরপর তারা আনাতোলিয়ার ভেতরে অগ্রসর হয়ে আদানা শহর দখল করে।  ৯০৭ হিজরি: পর্তুগালে খ্রিস্টান চার্চের চাপে মুসলিম জনগণের উপর চরম ধর্মীয় নির্যাতন শুরু হয়। তখন মুসলিমদের রোজা রাখা নিষিদ্ধ করা হয় এবং তাদের ইসলাম ত্যাগ করতে বাধ্য করা হয়। ফলে মুসলিমদের অনেকেই উত্তর আফ্রিকা ও আরব বিশ্বে পালিয়ে যান।  ১৩১৫ হিজরি: মিশরের আলেকজান্দ্রিয়া শহরে “আনিস আল-জালিস” নামে একটি নারীবিষয়ক পত্রিকা প্রকাশিত হয়, যার প্রতিষ্ঠাতা ছিলেন আলেকজান্দ্রা আভেরিনো। পত্রিকাটি ১০ বছর পর্যন্ত চলেছিল।  ১৩১৬ হিজরি: ব্রিটিশরা মিশর থেকে সুদানকে আলাদা করে দেয় এবং এর “ইংরেজ-মিশরীয় সুদান” নাম ঘোষণা করে।  ১৩৬৫ হিজরি: আলজেরীয় সংগ্রামী ফার্হাদ আব্বাস “আল-ইত্তিহাদ আদ-দিমোকরাতি লি বাইয়ান আল-জাযায়ের নামক রাজনৈতিক দল গঠন করেন।  ১৩৮৮ হিজরি – ইন্দোনেশিয়া সরকার তাহেরিয়া ধর্মীয় প্রতিষ্ঠানকে আনুষ্ঠানিক স্বীকৃতি দেয়, যার প্রতিষ্ঠাতা ছিলেন মুহাম্মদ তাহের রজবলী।  ১৪২৮ হিজরি– লেবাননের সংসদ সদস্য আন্তোয়ান গানিম গাড়ি বোমা হামলায় নিহত হন।  ১৪৩৫ হিজরি – মিশরে জ্বালানি মূল্য বৃদ্ধিতে শ্রমিক ইউনিয়নের প্রতিবাদ হয়।   ১৪৪৪ হিজরি – আবু ধাবির শাসক মুহাম্মদ বিন জায়েদের আদেশে খালেদ বিন মুহাম্মদ বিন জায়েদ আল নাহিয়ানের নব-উত্তরাধিকারী মনোনয়ন পাশ হয়।   জন্ম    ১৩৭৪ হিজরি – হামদী আল-ওযায়ের, মিশরীয় অভিনেতা।  ১৩৮৯ হিজরি – আহমেদ আল-সাকা, মিশরীয় অভিনেতা।  ১৩৯১ হিজরি – এলিসা, লেবাননর গায়িকা।  ১৪০১ হিজরি – সালেহ মাহদি, কুয়েতি ফুটবল গোলরক্ষক।  ১৪০৬ হিজরি – আলী নাসের, কাতারীয় ফুটবল খেলোয়াড়।  ১৪১৫ হিজরি –ফারাহ, কুয়েতি অভিনেত্রী।   মৃত্যু    ২৭৩ হিজরি – ইবনে মাজাহ, মুসলিম হাদিসজ্ঞ।  ৪৫৫ হিজরি – তুঘরিল বেগ সেলজুকি, সেলজুক সাম্রাজ্যের তৃতীয় সুলতান।  ৫৭৮ হিজরি–আবুল কাশেম যাহরাবি, আন্দালুসীয় চিকিৎসাবিজ্ঞানী; আধুনিক সার্জারির জনক।  ৬১৬ হিজরি –আবু জাকারিয়া আত-তিকরীতি, ইরাকী ফকিহ, ভাষাবিদ ও কবি।  ৮২৬ হিজরি –খলীল ইবনে হারুন আস-সানহাজি, মালেকি ফকিহ ও সুফি।  ৮৭৮ হিজরি – শিহাবুদ্দিন আল-হিজাজি, মিশরীয় সাহিত্যিক।  ১৩৩৩ হিজরি –মুহাম্মদ আলী আল-জাবরি, ওসমানী-ইরাকী কবি ও ধর্মীয় বক্তা।  ১৪২৫ হিজরি –আব্বাস আল-সিসি, ইসলামী প্রচারক ও হাসানুল বান্নার শিষ্য।  ১৪২৮ হিজরি – আন্তোয়ান গানিম, লেবাননী রাজনীতিবিদ।  ১৪৩২ হিজরি –হাসান আল-আসমর, মিশরীয় গায়ক।   গ্রন্থপঞ্জি                                       বহিঃসংযোগ    রমজানে সংঘটিত ঘটনাবলী   তথ্যসূত্র   বিষয়শ্রেণী:হিজরি তারিখ বিষয়শ্রেণী:ইসলামি বর্ষপঞ্জির দিন বিষয়শ্রেণী:রমজান